DEMCO พุ่งเกือบ 9% ราคาสูงสุดในรอบกว่า 8 เดือน
DEMCO พุ่งเกือบ 9% ราคาสูงสุดในรอบกว่า 8 เดือน ล่าสุด ณ เวลา 10.10 น. ราคาอยู่ที่ 7.60 บาท บวก 0.60 บาท หรือ 8.57% สูงสุดที่ 7.75 บาท ต่ำสุดที่ 7.10 บาท มูลค่าซื้อขายที่ 78.68 ล้านบาท โบรกฯ แนะ “ซื้อ” ชูเป้า 9.40 บ. มั่นใจ H2/59 ผลการดำเนินงานฟื้นตัว เนื่องจากรับรู้รายได้ค่าก่อสร้างโครงการลมขนาดใหญ่ 3 แห่ง
1 พ.ย. 2559

ผู้สื่อข่าวรายงานว่า ราคาหุ้นบริษัท เด็มโก้ จำกัด (มหาชน) หรือ DEMCO ณ เวลา 10.10 น. ราคาอยู่ที่ 7.60 บาท บวก 0.60 บาท หรือ 8.57% สูงสุดที่ 7.75 บาท ต่ำสุดที่ 7.10 บาท มูลค่าซื้อขายที่ 78.68 ล้านบาท 

ด้านบล.เมย์แบงก์ กิมเอ็ง ระบุในบทวิเคราะห์ แนะนำ “ซื้อเก็งกำไร” DEMCO ราคาเป้าหมาย 9.40 บาท/หุ้น โดยมองปี 2560 เป็นการ Turnaround และเชื่อว่าราคาหุ้นได้ตอบสนองความเสียหายจากการซ่อมฐานกังหันไปแล้ว ระดับ P/BV 1.5x ค่าเฉลี่ยในอดีต คิดเป็น 6.10 บาท/ หุ้น ยังเป็นระดับน่าสนใจสะสม บน P/E อนุรักษ์นิยม 12 เท่า ได้ราคาเหมาะสมปี 2560 ที่ 9.40 บาท/ หุ้น
ทั้งนี้ปัจจุบัน DEMCO มีงานในมือ 6.4 พันล้านบาท รอลงนาม 700 ล้านบาท และอยู่ระหว่างเสนอราคา 2.4 พันล้านบาท โดยงานในมือนี้ คาดจะบันทึกในครึ่งปีหลังปีนี้ ราว 3 พันล้านบาท ทำให้ประมาณการรายได้ 6 พันล้านบาทในปี 2559 ไม่น่าจะคลาดเคลื่อน โดยครึ่งปีหลังปีนี้แนวโน้มผลการดำเนินงาน จะฟื้นตัวได้จากครึ่งปีแรก ที่ขาดทุน 228 ลบ. เนื่องจาก (1) การรับรู้รายได้ค่าก่อสร้างโครงการลมขนาดใหญ่ 3 แห่ง ได้แก่ เขาค้อ (WEH), วะตะแบก (WEH) และ หาดกังหัน (EA) และ (2) ผลกระทบจากการซ่อมฐานกังหันโครงการห้วยบง จะลดต่ำลงจากข้อมูลข้างต้น